《过士建中屯田居此君年六十请致仕所居蔽风雨而已》
宋代·刘敞

市朝隐非一，躁静理不同。多君金闺彦，远有山林风。

千钟卧名利，三径入蒿蓬。似是于陵子，又云张长公。

相望千年外，独得环堵中。自古用先进，谁当驻飞鸿。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。